કોઇ પણ વ્યક્તિ જ્યારે પોલીસ સ્ટેશનમાં ફરિયાદ નોંધાવવા કે પછી અરજી કરવા માટે જાય છે ત્યારે તેને બેસવા માટે શહેર પોલીસ દ્વારા નાગ‌િરક સુવિધા કેન્દ્ર શરૂ કરવામાં આવ્યું હતું, જેમાં કોઇ પણ ફરિયાદી આરામથી ખુરશી ઉપર બેસીને પોતાની ફરિયાદ લખી શકે છે, જોકે શહેરના કારંજ પોલીસ સ્ટેશનમાં નાગરિક સુવિધા કેન્દ્ર બંધ હાલતમાં જોવા મળ્યું છે. કારંજ પોલીસ સ્ટેશનમાં પહેલાં પીએસઓ પાસે પોલીસ ઇન્સ્પેક્ટરની કે‌િબન આવેલી હતી, જોકે આ પોલીસ ઇન્સ્પેક્ટરની કે‌િબનને ખાલી કરીને નાગ‌િરક સુવિધા કેન્દ્ર બનાવવામાં આવ્યું હતું. છેલ્લા ઘણા સમયથી નાગ‌િરક સુવિધા કેન્દ્ર બંધ છે, જેમ કોઇ આરોપીને હાથકડી પહેરાવીને લઇ જવામાં આવે છે તેવી રીતે નાગ‌િરક સુવિધા કેન્દ્રને તાળાથી નહીં, પરંતુ હાથકડી પહેરાવવામાં આવી છે.